turjo4nis/wikipedia-bn-dump-20250701 huggingface dataset:
নাসির হোসেন

মোহাম্মদ নাসির হোসেন (জন্ম: ৩০ নভেম্বর, ১৯৯১), রংপুরে জন্মগ্রহণকারী বাংলাদেশী ক্রিকেটার। ২০১১ সালের আগস্ট মাসে জিম্বাবুয়ের বিপক্ষে একদিনের আন্তর্জাতিক ম্যাচে অভিষেক; দুই মাস পর ওয়েস্ট ইন্ডিজের বিপক্ষে তার টেস্ট অভিষেক হয়। ঘরোয়া পর্যায়ের খেলায় তিনি বরিশাল বিভাগ, চট্টগ্রাম বিভাগ, রাজশাহী বিভাগ এবং রংপুর বিভাগের প্রতিনিধিত্ব করেন। তিনি তার শৈশবকাল রংপুরে অতিবাহিত করেন। তিনি ১৪ ফেব্রুয়ারি ২০২১ সালে তামিমা সুলতানাকে বিয়ে করেন।

ক্যারিয়ার 
নাসির হোসেন ২০১০ এশিয়ান গেমসে ১৩ সদস্যের বাংলাদেশ দলে ছিলেন। জিম্বাবুয়ের বিপক্ষে ১৪ আগস্ট ২০১১ সালে ওডিআই অভিষেক ঘটে।

২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন।

রেকর্ড ও পরিসংখ্যান

টেস্ট ম্যাচ

ওডিআই ম্যাচ
২০১৮, জানুয়ারি, ট্রাই ন্যাশন সিরিজ: বাংলাদেশসহ, শ্রীলঙ্কা ও জিম্বাবুয়ে

তথ্যসূত্র

আরও দেখুন 
 মোহাম্মদ শরীফ
 বাংলাদেশ জাতীয় ক্রিকেট দল

বহিঃসংযোগ 
 

বাংলাদেশী ক্রিকেটার
১৯৯১-এ জন্ম
জীবিত ব্যক্তি
বাংলাদেশের টেস্ট ক্রিকেটার
বাংলাদেশের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার‎
বাংলাদেশের টুয়েন্টি২০ আন্তর্জাতিক ক্রিকেটার
রংপুর বিভাগের ক্রিকেটার
২১শ শতাব্দীর বাংলাদেশী ক্রিকেটার
খুলনা টাইগার্সের ক্রিকেটার
রংপুর রাইডার্সের ক্রিকেটার
এশিয়ান গেমসে স্বর্ণপদক বিজয়ী বাংলাদেশী
এশিয়ান গেমসে বাংলাদেশের প্রতিযোগী
এশিয়ান গেমসে ব্রোঞ্জপদক বিজয়ী বাংলাদেশী
রংপুর জেলার ব্যক্তি
এশিয়ান গেমসের ক্রিকেটে পদক বিজয়ী
২০১০ এশিয়ান গেমসের ক্রিকেটার
২০১৪ এশিয়ান গেমসের ক্রিকেটার
ঢাকা ডমিনেটর্সের ক্রিকেটার
সিলেট স্ট্রাইকার্সের ক্রিকেটার
ভিক্টোরিয়া স্পোর্টিং ক্লাবের ক্রিকেটার
প্রাইম দলেশ্বর স্পোর্টিং ক্লাবের ক্রিকেটার
চট্টগ্রাম বিভাগের ক্রিকেটার
বাংলাদেশ উত্তরাঞ্চলের ক্রিকেটার
বরিশাল বিভাগের ক্রিকেটার
রাজশাহী বিভাগের ক্রিকেটার
বাংলাদেশ এ দলের ক্রিকেটার
২০১০ এশিয়ান গেমসের পদক বিজয়ী
২০১৪ এশিয়ান গেমসের পদক বিজয়ী
দক্ষিণ এশীয় গেমসে স্বর্ণপদক বিজয়ী বাংলাদেশী
দক্ষিণ এশীয় গেমসের ক্রিকেটে পদক বিজয়ী
বাংলাদেশ ক্রীড়া শিক্ষা প্রতিষ্ঠানের প্রাক্তন শিক্ষার্থী
২১শ শতাব্দীর বাংলাদেশী পুরুষ ক্রীড়াবিদ
ইলিয়াস সানি

ইলিয়াস সানি (২ আগস্ট, ১৯৮৬) ঢাকায় জন্মগ্রহণকারী বাংলাদেশ জাতীয় ক্রিকেট দলের একজন খেলোয়াড়। তিনি এক বাঁ-হাতি স্পিন বোলার ও ব্যাটসম্যান। ২১ অক্টোবর, ২০১১ তারিখে ওয়েস্ট ইন্ডিজ ক্রিকেট দলের বিপক্ষে তিনি অভিষিক্ত হন।

খেলোয়াড়ী জীবন 
২০০২-০৩ মৌসুমে তিনি বাংলাদেশ অনূর্ধ্ব-১৭ দলের হয়ে খেলা শুরু করেন। তখন তিনি ছিলেন একজন অল-রাউন্ডার। ২০০৩-০৪ মৌসুমে ঢাকা বিভাগের হয়ে তিনি তার খেলোয়াড়ী জীবন শুরু করেন। পরবর্তী বছরগুলোতে তিনি চট্টগ্রাম বিভাগের হয়ে খেলা শুরু করেন। ২০০৬-০৭ মৌসুম পর্যন্ত ৩১টি প্রথম-শ্রেণীর ক্রিকেটে তিনি মোট ৯৭৮ রান করেন। বরিশাল বিভাগের বিপক্ষে তিনি একমাত্র সেঞ্চুরিটি করেন (১৭৬ রান)। সব মিলিয়ে ২৫.১৭ গড়ে ৬০টি প্রথম-শ্রেণীর ম্যাচে তিনি মোট ২১৮টি উইকেট লাভ করেন।

তথ্যসূত্র

আরও দেখুন 
 সোহাগ গাজী
 বাংলাদেশ জাতীয় ক্রিকেট দল
 টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা

বহিঃসংযোগ 
 ক্রিকইনফো প্রোফাইল
 ক্রিকেট আর্কাইভ পরিসংখ্যান

বাংলাদেশী ক্রিকেটার
১৯৮৬-এ জন্ম
জীবিত ব্যক্তি
বাংলাদেশের টেস্ট ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
ঢাকা বিভাগের ক্রিকেটার
চট্টগ্রাম বিভাগের ক্রিকেটার
ঢাকা থেকে আগত ক্রিকেটার
বাংলাদেশের একদিনের আন্তর্জাতিক ক্রিকেটার
বাংলাদেশের টুয়েন্টি২০ আন্তর্জাতিক ক্রিকেটার
ফরচুন বরিশালের ক্রিকেটার
ঢাকা ডমিনেটর্সের ক্রিকেটার
আবাহনী লিমিটেডের ক্রিকেটার
শেখ জামাল ধানমণ্ডি ক্লাবের ক্রিকেটার
প্রাইম দলেশ্বর স্পোর্টিং ক্লাবের ক্রিকেটার
গাজী গ্রুপের ক্রিকেটার
বাংলাদেশ মধ্যাঞ্চলের ক্রিকেটার
চট্টগ্রাম চ্যালেঞ্জার্সের ক্রিকেটার
খুলনা বিভাগের ক্রিকেটার
রংপুর রাইডার্সের ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
আর. প্রেমাদাসা স্টেডিয়াম

রানাসিংহে প্রেমাদাসা ক্রিকেট স্টেডিয়াম (, ) পূর্বে হিসাবে পরিচিত খেত্তারামা স্টেডিয়াম শ্রীলঙ্কার মালিগাওতা এলাকার খেত্তারামা রোডে অবস্থিত একটি আন্তর্জাতিক মানের স্টেডিয়াম। এটি ১৯৮৬ সালে নির্মিত স্থায়ী স্থাপনাবিশেষ। জুন, ১৯৯৪ সাল পর্যন্ত স্টেডিয়ামটি খেত্তারামা স্টেডিয়াম নামে পরিচিত ছিল। পরবর্তীতে শ্রীলঙ্কার প্রয়াত রাষ্ট্রপতি রানাসিংহে প্রেমাদাসার নামকে চীরস্মরণীয় করে রাখতে এর বর্তমান নামকরণ করা হয়। ফ্লাডলাইটবিশিষ্ট স্টেডিয়ামটির আসন সংখ্যা ৩৫,০০০। পীচের দুই অংশের নাম যথাক্রমে খেত্তারামা প্রান্ত এবং মালিগাওতা প্রান্ত।

ইতিহাস 
শ্রীলঙ্কার প্রয়াত রাষ্ট্রপতি রানাসিংহে প্রেমাদাসার প্রত্যক্ষ তত্ত্বাবধানে স্টেডিয়ামটিকে চৌদ্দ হাজার আসন থেকে পঁয়ত্রিশ হাজার আসনে রূপান্তরিত করা হয়। এর ফলে এটি শ্রীলঙ্কার সবচেয়ে বড় স্টেডিয়ামের মর্যাদা লাভ করে। ২ ফেব্রুয়ারি, ১৯৮৬ সালে শ্রীলঙ্কা বি দল এবং ইংল্যান্ড বি দলের মধ্যকার খেলার মাধ্যমে স্টেডিয়ামের অভিষেক ঘটে।

৫ এপ্রিল, ১৯৮৬ সালে স্বাগতিক শ্রীলঙ্কা এবং নিউজিল্যান্ডের মধ্যকার অনুষ্ঠিত একদিনের আন্তর্জাতিক ক্রিকেট খেলার মাধ্যমে এর যাত্রা শুরু হয়। ২৮ আগস্ট, ১৯৯২ সালে শ্রীলঙ্কা বনাম অস্ট্রেলিয়ার মধ্যেকার টেস্ট ক্রিকেট খেলা অনুষ্ঠিত হয়।

একদিনের আন্তর্জাতিক 
২০০৯ ভারতীয় উদ্বোধনী বাটসমেন গৌতম গম্ভীর স্বাগতিকদের বিরুদ্ধে এই মাঠে প্রথম দেড়শত রানের ইনিংস খেলেন।

২০১৩ সালে শ্রীলঙ্কান উইকেটরক্ষক বাটসমেন কুমার সাঙ্গাকারা ১৬৯ রানের ইনিংস খেলেন যা এই মাঠে সর্বোচ্ছ।

বিশ্বকাপ ক্রিকেট 
১৯৯৬ ও ২০১১ আইসিসি বিশ্বকাপ ক্রিকেটে আর. প্রেমাদাসা স্টেডিয়ায়ে নয়টি ম্যাচ অনুষ্ঠিত হয়, যার মধ্যে একটি কোর্টার ফাইনাল এবং একটি সেমি-ফাইনাল ম্যাচ রয়েছে। এই স্টেডিয়ামটি শ্রীলঙ্কার সবচেয়ে বেশি বিশ্বকাপ ম্যাচের আয়োজন করা স্টেডিয়াম।

১৯৯৬ ক্রিকেট বিশ্বকাপ

২০১১ ক্রিকেট বিশ্বকাপ 

গ্রুপ পর্ব

কোয়ার্টার-ফাইনাল

সেমি-ফাইনাল

টুয়েন্টি২০ আন্তর্জাতিক 

 ২০১২ সালে ওয়েস্ট ইন্ডিজ অস্ট্রেলিয়ার বিরুদ্ধে ২০৫ রান করে, যা এ মাঠের সর্বোচ্চ দলগত স্কোর।
 ২০১২ সালে লুক রাইট আফগানিস্তানের বিরুদ্ধে ৯৯ রান করেন যা এই মাঠের সর্বোচ্চ ব্যক্তিগত স্কোর। ২০১৭ সালে বিরাট কোহলি ৮২ রানের ইনিংস খেলেন ।
 ২০১২ সালে হরভজন সিং ইংল্যান্ডের বিরুদ্ধে ১২ রানে ৪টি উইকেট নেন যা এই মাঠের সেরা বোলিং প্রদর্শন ।
 ভারত এখানে খেলা ৭টি ম্যাচের মধ্যে ৬টি ম্যাচেই জয় লাভ করে। ২০১২ বিশ্বকাপে অস্ট্রেলিয়ার বিরুদ্ধে ১টি ম্যাচে হেরেছে এবং টুর্নামেন্ট থেকে ছিটকে যেতে হয়।

আইসিসি বিশ্ব টুয়েন্টি২০ 
২০১২ সালের আইসিসি বিশ্ব টুয়েন্টি২০ খেলায় স্বাগতিক দেশের মর্যাদা পেয়েছে শ্রীলঙ্কা যা ১৮ সেপ্টেম্বর-৭ অক্টোবর, ২০১২ পর্যন্ত অনুষ্ঠিত হয়েছে। তন্মধ্যে ২৭টি খেলার মধ্যে ১৫টি টুয়েন্টি২০ ক্রিকেট খেলা এখানে অনুষ্ঠিত হয়। অন্যান্য খেলাগুলো পাল্লেকেলে আন্তর্জাতিক ক্রিকেট স্টেডিয়াম এবং মহিন্দ রাজাপক্ষ আন্তর্জাতিক ক্রিকেট স্টেডিয়ামে সম্পন্ন হয়েছে।

২০১২ আইসিসি বিশ্ব টুয়েন্টি২০ 

গ্রুপ পর্ব
গ্রুপ এ

গ্রুপ বি

গ্রুপ ২

সেমিফাইনাল

ফাইনাল

তথ্যসূত্র 

শ্রীলঙ্কার স্টেডিয়াম
শ্রীলঙ্কায় টেস্ট ক্রিকেট মাঠ
১৯৮৬-এ প্রতিষ্ঠিত
কলম্বোয় ক্রিকেট মাঠ
শামুকখোল

শামুকখোল সারসজাতীয় পাখি। পৃথিবীতে দুই প্রজাতির শামুকখোল রয়েছে:

 এশীয় শামুকখোল (A. oscitans), সাদা বর্ণের পাখি, পিঠ ও ডানার অংশ কালো। ভারত, বাংলাদেশ, শ্রীলঙ্কাসহ দক্ষিণ এশিয়ার অধিকাংশ অঞ্চল এবং দক্ষিণ-পূর্ব এশিয়ার স্থায়ী পাখি।
 আফ্রিকান শামুকখোল (A. lamelligerus), সম্পূর্ণ কালো বর্ণের। আফ্রিকার বেশিরভাগ অঞ্চলের স্থায়ী পাখি।

এ প্রজাতি দু'টি নিয়ে Anastomus (অ্যানাস্টোমাস) গণের সৃষ্টি। গণটি Ciconiidae (সিকোনিডাই) গোত্রের অন্তর্গত ছয়টি গণের একটি।

বিবরণ 

এরা বড় আকারের জলচর পাখি। ঠোঁট বড় ও পাশ থেকে খানিকটা চাপা। ঠোঁটের নিচের পাটি উপরের দিকে বাঁকানো। ফলে দুই ঠোঁটের মাঝে ফাঁকা জায়গা থাকে। প্রাপ্তবয়স্ক পাখির মুখ, থুতনি ও গলায় পালক থাকে না। আফ্রিকান শামুকখোলের উপরের ঠোঁটের ভেতরে প্লেটের মত গঠন থাকে যাকে ল্যামেলাই বলে। এশীয় শামুকখোলে ল্যামেলাই থাকে না। এরা প্রধানত পানিকাটা স্বভাবের।

তথ্যসূত্র
কাকডুমুর

কাকডুমুর (বৈজ্ঞানিক নাম: Ficus hispida) ফাইকাস গণভুক্ত ডুমুর প্রজাতির উদ্ভিদ ও তার ফলবিশেষ। এ প্রজাতির ফল ছোট এবং খাওয়ার অনুপযুক্ত। এই গাছ অযত্নে-অবহেলায় এখানে-সেখানে ব্যাপক সংখ্যায় গজিয়ে ওঠে। গাছও তুলনামূলকভাবে ছোট হয়ে থাকে।

বিবরণ 
বিভিন্ন দেশে কাকডুমুরের বিভিন্ন ধরনের নামকরণ করা হয়েছে। অন্যান্য প্রজাতির ডুমুরের ন্যায় এর পাতা শিরিশ কাগজের মতো খসখসে প্রকৃতির। এর ফল কাণ্ডের গায়ে থোকায় থোকায় জন্মে। পাখিরাই প্রধানত এই প্রজাতির ডুমুরের ফল খেয়ে থাকে এবং পাখির বিষ্ঠার মাধ্যমে বীজের বিস্তারণ ঘটে থাকে।

নিউ গিনি ও অস্ট্রেলিয়ার উপকূলবর্তী গ্রেট ডিভাইডিং রেঞ্জের ছোট্ট প্রজাতির দুই-চোখা ডুমুর টিয়া পাখি এবং এমু'র ন্যায় দেখতে ক্যাসোয়ারি পাখির অন্যতম খাদ্য এটি। অনেক এলাকায় এই ডুমুর দিয়ে তরকারি রান্না করে খাওয়া হয়।

বিস্তৃতি 
মূলতঃ গ্রীষ্মমণ্ডলীয় এলাকাসমূহেই এ প্রজাতির গাছ দেখা যায়। বাংলাদেশ, ভারত, মালয়েশিয়া, ইন্দোনেশিয়া, চীন প্রমূখ দেশসসহ এশিয়ার অনেক অঞ্চলে এবং অস্ট্রেলিয়ায় পাওয়া যায়।

চিত্রশালা

তথ্যসূত্র 

গাছ
বাংলাদেশের উদ্ভিদ
বৃক্ষ
ফাইকাস
ক্রান্তীয় এশিয়ার উদ্ভিদ
কুইন্সল্যান্ডের উদ্ভিদ
কার্ল লিনিয়াস কর্তৃক নামকরণকৃত ট্যাক্সা
বাশাআপ

বাশাআপ (বাংলাদেশ শারীরিক আত্মরক্ষামূলক পদ্ধতি) কারাতে, জুডো এবং কুংফু এ তিনটির সংমিশ্রণে তৈরি বাংলাদেশী মার্শাল আর্ট। এ কৌশলের মাধ্যমে একজন ব্যক্তি নিজেকে বিপদমুক্ত রাখতে পারেন।  খেলাটির প্রচলন তেমন নেই। এটি কারাতের বাংলাদেশী সংস্করণ।

ওজন শ্রেণী 
ক্ষুদে প্রতিযোগিরা যে চারটি ওজন শ্রেণীতে প্রতিদ্বন্দ্বিতা করে সেগুলো হলো- ২৬ কেজি, ২৯ কেজি, ৩৩ কেজি ও ৩৭ কেজি। 
সিনিয়র বিভাগে জাতীয় বাশাআপ প্রতিযোগিতায় ওজন শ্রেণীগুলা হলো- ৪২ কেজি, ৪৭ কেজি, ৫২ কেজি, ৫৭ কেজি, ৬২ কেজি, ৬৭ কেজি এবং উন্মুক্ত ওজন শ্রেণী।

বিস্তার 
প্রায় দশ বছর ধরে প্রচলন হওয়া এই পদ্ধতির নিয়ন্ত্রক বাংলাদেশ বাশাআপ অ্যাসোসিয়েশনকে অনুমোদন দিয়েছে বাংলাদেশের জাতীয় ক্রীড়া পরিষদ। বাশাআপ এখন ভারত, নেপাল ও ভুটানেও বিস্তার লাভ করেছে। এশিয়ার দ্বার পেরিয়ে ইউরোপে সম্প্রসারণ করা এই মার্শাল আর্ট এখন সময়ের ব্যাপার ।

তথ্যসূত্র
২০০৭ আইসিসি বিশ্ব টুয়েন্টি২০

২০০৭ আইসিসি বিশ্ব টুয়েন্টি২০ ১ম আইসিসি বিশ্ব টুয়েন্টি২০ প্রতিযোগিতা। আন্তর্জাতিক টুয়েন্টি২০ ক্রিকেট প্রতিযোগিতা হিসেবে ১১ সেপ্টেম্বর-২৪ সেপ্টেম্বর, ২০০৭ পর্যন্ত দক্ষিণ আফ্রিকায় অনুষ্ঠিত হয়। তের দিনের এ প্রতিযোগিতায় মোট বারটি দল অংশ নেয়। এসব দলের মধ্যে দশটি টেস্ট খেলুড়ে দেশ আর বাকি দু'টি দল কেনিয়া ও স্কটল্যান্ড ২০০৭ আইসিসি বিশ্ব ক্রিকেট লীগ বিভাগ এক-এর ফাইনালিস্ট। এতে পাকিস্তানকে হারিয়ে ভারত প্রতিযোগিতায় জয়ী হয়।

নিয়ম-কানুন 

গ্রুপ পর্ব এবং সুপার এইটে ফলাফল নির্ধারণের জন্যে নিম্নবর্ণিত পয়েন্ট বরাদ্দ রাখা হয়েছে:

যদি টাই হয়, তাহলে বোল-আউটের মাধ্যমে ফলাফল নির্ধারণ করা হবে। এ প্রক্রিয়াটি প্রতিযোগিতার সবগুলো খেলার জন্যেই প্রযোজ্য হবে। পুরো প্রতিযোগিতায় একটি খেলার ফলাফল নির্ধারিত হয় বোল-আউটের মাধ্যমে। ১৪ সেপ্টেম্বর অনুষ্ঠিত ম্যাচটি হয়েছিল গ্রুপ ডি-এর ভারত ও পাকিস্তানের মধ্যে।(স্কোরকার্ড)

প্রত্যেক গ্রুপ ও সুপার এইট পর্বে দলের শীর্ষস্থান নির্ধারণে নিম্নবর্ণিত শর্তাদি রাখা হয়েছে:
 সর্বোচ্চসংখ্যক পয়েন্ট সংগ্রহ
 সমান হলে, সর্বাধিক জয়
 তারপরও সমান হলে, সর্বোচ্চ নেট রান রেট
 তারপরও সমান হলে, সর্বনিম্ন বোলিং স্ট্রাইক রেট
 তারপরও সমান হলে, একে-অপরের বিরুদ্ধে জয়-পরাজয়ের হিসাব।

গ্রুপ পর্ব

গ্রুপ এ

গ্রুপ বি

গ্রুপ সি

গ্রুপ ডি

সুপার এইট

গ্রুপ ই

গ্রুপ এফ

নক-আউট পর্ব

সেমি-ফাইনাল

ফাইনাল

তথ্যসূত্র

বহিঃসংযোগ 

 Recent rule changes for Twenty20 Cricket. Follow the link to download a .pdf file of ALL the rules
 Official Website 
 2007 World Twenty20 Championship Latest News
 CricketEurope article on ICC World Twenty20 
 Cricinfo article on ground allocation
 Sky Sports News
 BBC Sport article on fixture announcement
 Official fixture list, from Cricket South Africa.

আইসিসি বিশ্ব টুয়েন্টি২০
আইসিসি বিশ্ব টুয়েন্টি২০
টুয়েন্টি২০ ক্রিকেট
২০০৭ আইসিসি বিশ্ব টুয়েন্টি২০
২০০৭-এ আন্তর্জাতিক ক্রিকেট প্রতিযোগিতা
২০০৭-০৮ দক্ষিণ আফ্রিকান ক্রিকেট মৌসুম
দক্ষিণ আফ্রিকায় ক্রীড়া উৎসব
দক্ষিণ আফ্রিকায় অনুষ্ঠিত আন্তর্জাতিক ক্রীড়া প্রতিযোগিতা
পুরুষদের আইসিসি টি-টোয়েন্টি বিশ্বকাপ
দক্ষিণ আফ্রিকায় আন্তর্জাতিক ক্রিকেট প্রতিযোগিতা
আইসোটোন

যেসব পরমাণুর নিউট্রন সংখ্যা সমান কিন্তু প্রোটন সংখ্যা ও ভর সংখ্যা ভিন্ন হয়, তাদেরকে পরস্পরের আইসোটোন বলা হয়। যেমন: 36S, 37Cl, 38Ar, 39K এরা পরস্পরের আইসোটোন। কারণ এদের প্রত্যেকের ক্ষেত্রে নিউট্রন সংখ্যা ২০ কিন্তু এদের ভর সংখ্যা তথা প্রোটন সংখ্যা অসমান।

তথ্যসূত্র 

রসায়ন
পারমাণবিক পদার্থবিজ্ঞান
নিউক্লীয় পদার্থবিজ্ঞান
দুধসাদা মানিকজোড়

দুধসাদা মানিকজোড় (বৈজ্ঞানিক নাম: Mycteria cinerea) Ciconiidae (সিকোনিডাই) গোত্র বা পরিবারের অন্তর্গত Mycteria (মাইক্টেরিয়া) গণের অন্তর্গত এক প্রজাতির বড় আকারের জলচর পাখি। দুধসাদা মানিকজোড়ের বৈজ্ঞানিক নামের অর্থ ছাইরঙা পেটরা পাখি (গ্রিক mukter = পেটরা; লাতিন: cinereus = ছাইরঙা)। পাখিটি দক্ষিণ-পূর্ব এশিয়ার গুটিকয়েক দেশে দেখা যায়। সারা পৃথিবীতে মাত্র ১ লক্ষ ১০ হাজার ৩০০ বর্গ কিলোমিটার জুড়ে এদের আবাস। বিগত কয়েক দশক ধরে এদের সংখ্যা আশঙ্কাজনক হারে কমে যাচ্ছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে। সারা পৃথিবীতে প্রাপ্তবয়স্ক দুধসাদা মানিকজোড়ের সংখ্যা মাত্র ৩,৩০০টি।

বিস্তৃতি 

একসময় দক্ষিণ-পূর্ব এশিয়ার অধিকাংশ দেশে সচরাচর দুধসাদা মানিকজোড় দেখা যেত। এখন কেবল মালয়েশিয়া, ইন্দোনেশিয়া ও কম্বোডিয়ায় এদের দেখা মেলে। সিঙ্গাপুরে এদের অবমুক্ত করা হয়েছে।

বিবরণ 

দুধসাদা মানিকজোড় বেশ বড়সড় সাদা জলচর পাখি। এর দৈর্ঘ্য ৯১-৯৫ সেন্টিমিটার, ডানা ৪৩.৫-৫০ সেন্টিমিটার, ঠোঁট ১৯.৪-২৭.৫ সেন্টিমিটার, লেজ ১৪.৫-১৭ সেন্টিমিটার ও পা ১৮.৮-২৫.৫ সেন্টিমিটার। ওজন ৩ কেজি। প্রাপ্তবয়স্ক পাখির মুখ পালকহীন ও চামড়া লালচে বা ফিকে গোলাপি। এ চামড়া প্রজনন মৌসুমে লাল রঙ ধারণ করে। ঘাড়, গলা ও পিঠ দুধসাদা। দেহতলও সাদা। ডানার প্রান্ত-পালক কালো। ডানার কালো পালক-ঢাকনিতে সাদা ডোরা দেখা যায়। লেজের পালক কালচে। চোখের রঙ খড়-হলুদ। লম্বা ঠোঁটের গোড়া কমলা-হলুদ। নিম্নমুখী ঠোঁটের আগা পাটকিলে। পা ও পায়ের পাতা মেটে বাদামি থেকে লালচে। স্ত্রী ও পুরুষ মানিকজোড় দেখতে একই রকম। অপ্রাপ্তবয়স্ক পাখি মলিন সাদা।

স্বভাব 

দুধসাদা মানিকজোড় নদীর পাড়, জলমগ্ন মাঠ, হ্রদ, কাদাচর, লবণ চাষের জমিতে ও নদীর মোহনায় বিচরণ করে। সচরাচর জোড়ায় কিংবা ছোট দলে থাকে। অগভীর পানিতে হেঁটে ঠোঁট খুলে কাদায় ঢুকিয়ে এরা খাবার খুঁজে বেড়ায়। ঠোঁটে মাছ বা অন্যান্য খাবারের অস্তিত্ব টের পেলেই এরা সাথে সাথে ঠোঁট বন্ধ করে ফেলে। খাদ্যতালিকায় রয়েছে মাছ, ব্যাঙ, চিংড়ি, কাঁকড়া, জলজ পোকামাকড় ও ছোট সরীসৃপ। পানির ধারে এরা প্রায়ই একপায়ে ঠায় দাঁড়িয়ে বিশ্রাম করে। ওড়ার সময় প্রলম্বিত পা ও গলা কিছুটা নিচের দিকে ঝুঁকে থাকে। বৃত্তাকারে ধীরলয়ে ওড়ে, ক্রমে ওপরে উঠে যায়। গলায় তেমন শব্দ নেই। ভয় পেলে, উত্তেজিত হলে, আনন্দিত হলে বা বিপদে পড়লে দু'ঠোঁটে বাড়ি মেরে ঠক ঠক শব্দ তোলে। প্রজনন ঋতুতে এক গাছে বা পাশাপাশি একাধিক গাছে অনেকগুলো পাখি মিলে কলোনি করে বাসা করে। এসব কলোনিতে পানকৌড়ি ও অন্যান্য বকও বাসা করে।

তথ্যসূত্র

বহিঃসংযোগ 

 ARKive, দুধসাদা মানিকজোড় বিষয়ক তথ্য ও আলোকচিত্র।
 Oriental Bird Images , দুধসাদা মানিকজোড়ের আরও আলোকচিত্র।

Mycteria
এশিয়ার পাখি
জলচর পাখি
কম্বোডিয়ার পাখি
মালয়েশিয়ার পাখি
ইন্দোনেশিয়ার পাখি
দক্ষিণ-পূর্ব এশিয়ার পাখি
১৮২২-এ বর্ণিত পাখি
হলদেঠুঁটি মানিকজোড়

হলদেঠুঁটি মানিকজোড় (বৈজ্ঞানিক নাম: Mycteria ibis) Ciconiidae (সিকোনিডাই) গোত্র বা পরিবারের অন্তর্গত Mycteria (মাইক্টেরিয়া) গণের অন্তর্গত এক প্রজাতির বড় আকারের জলচর পাখি। হলদেঠুঁটি মানিকজোড়ের বৈজ্ঞানিক নামের অর্থ পেটরা সারস (গ্রিক mukter = পেটরা; লাতিন: ibis = সারস)। পাখিটি আফ্রিকার বিভিন্ন দেশে দেখা যায়। সারা পৃথিবীতে ১ কোটি ৮১ লক্ষ বর্গ কিলোমিটার জুড়ে এদের আবাস। বিগত কয়েক দশক ধরে এদের সংখ্যা কমেনি, বরং বেড়েছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।

বিবরণ 

হলদেঠুঁটি মানিকজোড় বেশ বড়সড় সাদা জলচর পাখি। এর দৈর্ঘ্য কমবেশি ৯৭ সেন্টিমিটার। প্রাপ্তবয়স্ক পাখির মুখ পালকহীন ও চামড়া লালচে। এ চামড়া প্রজনন মৌসুমে গাঢ় লাল রঙ ধারণ করে। ঘাড়, গলা ও পিঠ দুধসাদা। দেহতলও সাদা। ডানার প্রান্ত-পালক কালো। ডানার কালো পালক-ঢাকনিতে সাদা ডোরা দেখা যায়। লেজের পালক কালচে। চোখের রঙ কালচে। লম্বা ঠোঁটের গোড়া কমলা-হলুদ। নিম্নমুখী ঠোঁটের আগা গাঢ় হলুদ। পা ও পায়ের পাতা লালচে। স্ত্রী ও পুরুষ মানিকজোড় দেখতে একই রকম। অপ্রাপ্তবয়স্ক পাখি মলিন সাদা।

স্বভাব 

হলদেঠুঁটি মানিকজোড় নদীর পাড়, জলমগ্ন মাঠ, হ্রদ, কাদাচর, লবণ চাষের জমিতে ও নদীর মোহনায় বিচরণ করে। সচরাচর জোড়ায় কিংবা ছোট দলে থাকে। অগভীর পানিতে হেঁটে ঠোঁট খুলে কাদায় ঢুকিয়ে এরা খাবার খুঁজে বেড়ায়। ঠোঁটে মাছ বা অন্যান্য খাবারের অস্তিত্ব টের পেলেই এরা সাথে সাথে ঠোঁট বন্ধ করে ফেলে। খাদ্যতালিকায় রয়েছে মাছ, ব্যাঙ, চিংড়ি, কাঁকড়া, জলজ পোকামাকড় ও ছোট সরীসৃপ। পানির ধারে এরা প্রায়ই একপায়ে ঠায় দাঁড়িয়ে বিশ্রাম করে। ওড়ার সময় প্রলম্বিত পা ও গলা কিছুটা নিচের দিকে ঝুঁকে থাকে। বৃত্তাকারে ধীরলয়ে ওড়ে, ক্রমে ওপরে উঠে যায়। গলায় তেমন শব্দ নেই। ভয় পেলে, উত্তেজিত হলে, আনন্দিত হলে বা বিপদে পড়লে দু'ঠোঁটে বাড়ি মেরে ঠক ঠক শব্দ তোলে। প্রজনন ঋতুতে এক গাছে বা পাশাপাশি একাধিক গাছে অনেকগুলো পাখি মিলে কলোনি করে বাসা করে। এসব কলোনিতে বিভিন্ন প্রজাতির পানকৌড়ি ও অন্যান্য বকও বাসা করে।

তথ্যসূত্র

বহিঃসংযোগ 

 ARKive, হলদেঠুঁটি মানিকজোড় বিষয়ক তথ্য ও আলোকচিত্র।

জলচর পাখি
আফ্রিকার পাখি
বেনিনের পাখি
বতসোয়ানার পাখি
বুর্কিনা ফাসোর পাখি
বুরুন্ডির পাখি
ক্যামেরুনের পাখি
মধ্য আফ্রিকা প্রজাতন্ত্রের পাখি
চাদের পাখি
গণতান্ত্রিক কঙ্গো প্রজাতন্ত্রের পাখি
কঙ্গো প্রজাতন্ত্রের পাখি
কোত দিভোয়ারের পাখি
জিবুতির পাখি
বিষুবীয় গিনির পাখি
ইরিত্রিয়ার পাখি
ইথিওপিয়ার পাখি
গ্যাবনের পাখি
গাম্বিয়ার পাখি
ঘানার পাখি
গিনির পাখি
গিনি-বিসাউয়ের পাখি
কেনিয়ার পাখি
লেসোথোর পাখি
লাইবেরিয়ার পাখি
মাদাগাস্কারের পাখি
মালাউইয়ের পাখি
মালির পাখি
মৌরিতানিয়ার পাখি
মোজাম্বিকের পাখি
নামিবিয়ারপাখি
নাইজারের পাখি
নাইজেরিয়ার পাখি
রুয়ান্ডার পাখি
সেনেগালের পাখি
সিয়েরা লিওনের পাখি
সোমালিয়ার পাখি
দক্ষিণ আফ্রিকার পাখি
সুদানের পাখি
সোয়াজিল্যান্ডের পাখি
তাঞ্জানিয়ার পাখি
টোগোর পাখি
উগান্ডার পাখি
জাম্বিয়ার পাখি
জিম্বাবুয়ের পাখি
বুলগেরিয়ার পাখি
মিশরের পাখি
ইসরাইলের পাখি
জর্ডানের পাখি
মরক্কোর পাখি
স্পেনের পাখি
তিউনিসিয়ার পাখি
তুরস্কের পাখি
এশিয়ার পাখি
ইউরোপের পাখি
সাহারা-নিম্ন আফ্রিকার পাখি
১৭৬৬-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
পার্সি বিশি শেলি

পার্সি বিশি শেলি ১৭৯২ সালের ৪ঠা আগস্ট সাসেক্সের হরসেমে জন্মগ্রহণ করেন। তার বাবা ছিলেন একজন সংসদ সদস্য। শেলি ইটন এবং অক্সফোর্ড বিশ্ববিদ্যালয়ে শিক্ষা গ্রহণ করেন। অক্সফোর্ডে এসে শেলি প্রগতিবাদী লেখক যেমন, টম পেইন এবং উইলিয়াম গডউইনের লেখাসমূহ পড়া শুরু করেন। ১৮১১ সালে নাস্তিকতাকে সমর্থন করে একটি পুস্তিকা লেখার জন্য সে বিশ্ববিদ্যালয় থেকে বহিষ্কৃত হয়।

তিনি  উনিশ শতকের প্রথম দিকের একজন ইংরেজি কবি ছিলেন। তিনি প্রধান পাঁচজন রোমান্টিক কবিদের মধ্যে অন্যতম একজন ছিলেন। তিনি একাধারে কবি, নাট্যকার, সাহিত্যিক ছিলেন এবং ইংরেজ সাহিত্যে রোমান্টিক আন্দোলনের সবচেয়ে গুরুত্বপূর্ণ কবিদের মধ্যে তাঁকে বিবেচনা করা হয়। 

সাহিত্যকর্ম

শেলির প্রধান সাহিত্যকর্মগুলোর মধ্যে উল্লেখযোগ্য:

1.অযনসি (Ozymandias): এটি একটি শক্তিশালী sonnet, যেখানে তিনি সভ্যতার অস্থায়ীতা এবং মানব গর্বের পতন সম্পর্কে আলোচনা করেছেন।

2.প্রশংসা (Adonais): এই কবিতাটি শেলির বন্ধু জন কিটসের মৃত্যুর প্রতি শ্রদ্ধা নিবেদন করে লেখা। এটি রোমান্টিক যুগের একটি প্রান্তিক কাজ।

3.মাস্ক অফ অ্যাডোনিস (The Mask of Anarchy): এটি রাজনৈতিক কবিতা, যেখানে তিনি গণতন্ত্রের জন্য সংগ্রামের আহ্বান জানিয়েছেন।

4.প্রাণশক্তি (Prometheus Unbound): এটি একটি নাট্যকাব্য, যেখানে তিনি মানবতার মুক্তির ও প্রকৃতির শক্তির ওপর গুরুত্বারোপ করেছেন।

ইতালি উপকূলে একটি নৌকা দুর্ঘটনায় মাত্র ত্রিশ বছর বয়সে তিনি অকাল মৃত্যুবরণ করেন।

জীবন

শিক্ষা 
নিজ বাড়িতে শিক্ষা জীবন শুরু হয় শেলীর ,পরে তাকে Syon House academy তে পাঠানো হয়। তারপর তাকে ১৮০৪ সালে Eton এ পাঠানো হয় ,যেখানে লাজুক শেলী হয়ে উঠেন "খ্যাপা শেলী"। সেখানে তিনি Zastrozzi এর মতন লেখনি লিখেন।

তার ম্যাট্রিকুলেশন সম্পন্ন হয় University College,Oxford হতে  ১৮১০ সালে।

সেই বছরেই "The Necessity of Atheism"   পুস্তিকা প্রকাশের জন্য তাকে ও তার বন্ধু Thomas Jefferson Hogg কে বহিস্কার করা হয়।

বিয়ে 

শেলী  হ্যারিয়েট ওয়েস্টব্রূক নামক এক রমনীর প্রেমে পড়েন ,যে একজন অবসর প্রাপ্ত হোটেল কিপারের মেয়ে ছিল । তারা ১৮১১ সালে  পালিয়ে গিয়ে  এডিনবার্গ নামক জায়গায় বিয়ে করেন । ১৮১৩ সালে লন্ডনে তাদের  একটি বাচ্চা হয় । তারপরেই শেলীর দীর্ঘ কবিতা Queen Mab  কবিতা টি প্রকাশিত হয় । ইতোমধ্যে, হ্যারিয়েটের সাথে বিবাহ একটি ব্যর্থতা প্রমাণিত হয়েছিল। ১৮১৪ সালে ,শেলি উইলিয়াম ও মেরি ওলস-টোমক্রাফট গডউইনের মেয়ে মেরির সাথে দেখা করেছিলেন।

মেরি তার বিশ্বাস ভাগ করে নিয়েছিলেন যে বিবাহটি কেবল মাত্র একটি স্বেচ্ছাসেবী চুক্তি ছিল মাত্র ।

তারপরেই শেলী আর মেরি গডউইন সুইজারল্যান্ড এ পালিয়ে যান, কিন্তু Mary Godwin সঙ্গে পালানোর জন্য তার স্ত্রীকে ছেড়ে যান। শেলি এর প্রথম স্ত্রী আত্মহত্যা করার পরে, শেলি Mary Godwin বিয়ে করেন; যিনি পরে  ফ্রাংকেনস্টাইন লেখক মেরি শেলি হিসাবে বিখ্যাত হয়ে ওঠেন।

তথ্যসূত্র 

১৭৯২-এ জন্ম
১৮২২-এ মৃত্যু
ইংরেজ কবি
যুক্তরাজ্যে উদারনীতিবাদ
১৮শ শতাব্দীর ইংরেজ ব্যক্তি
১৯শ শতাব্দীর পুরুষ লেখক
রাজতন্ত্র বিরোধী
ব্রিটিশ নাস্তিকতা কর্মী
ইংরেজ নাস্তিক
ইংরেজ প্রাবন্ধিক
ইংরেজ পুরুষ ঔপন্যাসিক
ইংরেজ অনুবাদক
মহাকবি
সনেট রচয়িতা
১৯শ শতাব্দীর নাস্তিক
রোমান্টিক কবি
মাইক্টেরিয়া

মাইক্টেরিয়া সিকোনিডাই গোত্রের অন্তর্গত বিষূবীয় অঞ্চলের বৃহদাকায় জলচর পাখিদের একটি গণ। মোট চারটি প্রজাতি এ গণের অন্তর্ভুক্ত। এ গণের প্রজাতিগুলো দুই আমেরিকা মহাদেশ, আফ্রিকার পূর্বাঞ্চল, দক্ষিণ ও দক্ষিণ-পূর্ব এশিয়ায় বিস্তৃত। অন্যসব মানিকজোড়ের তুলনায় কাস্তেচরাদের সাথে এদের শারীরিক গঠনে মিল পাওয়া যায়, যদিও কাস্তেচরাদের সাথে এদের কোন সম্পর্ক নেই।

বর্ণনা 

মাইক্টেরিয়া গণের সদস্যরা বেশ বড় আকারের পাখি। এদের উচ্চতা ৯০-১০০ সেন্টিমিটার ও ডানার বিস্তার প্রায় ১৫০ সেন্টিমিটার। দেহে সাদা প্রাধাণ্য লক্ষ্য করা যায়। দেহতলও সাদা। ডানার প্রান্ত-পালক কালো। ঠোঁট লম্বা, গোড়া প্রশস্ত ও কিছুটা নিম্নমুখী। ঠোঁটের গোড়ায় নাকের ছিদ্র ডিম্বাকার। মাথা ও পায়ের বড় অংশ পালকহীন। আঙুল লম্বা। লেজের নিচের ঢাকনি খুব লম্বা ও লেজকে ছাড়িয়ে বিস্তৃত। কেঠো মানিকজোড় ছাড়া বাকি সদস্যদের ঠোঁট হলদে, মুখ পালকহীন ও চামড়া লালচে বা হলদে এবং পা লালচে। কেঠো মানিকজোড়ের এ অংশগুলো কালচে ও ফিকে রঙের। স্ত্রী ও পুরুষ পাখি দেখতে একই রকম। অপ্রাপ্তবয়স্ক পাখি মলিন রঙের।

নদীর পাড়, জলমগ্ন মাঠ, হ্রদ, কাদাচর, লবণ চাষের জমিতে ও নদীর মোহনায় বিচরণ করে। সচরাচর জোড়ায় কিংবা ছোট দলে থাকে। অগভীর পানিতে হেঁটে ঠোঁট খুলে কাদায় ঢুকিয়ে এরা খাবার খুঁজে বেড়ায়। খাদ্যতালিকায় রয়েছে মাছ, ব্যাঙ, চিংড়ি, কাঁকড়া, জলজ পোকামাকড় ও ছোট সরীসৃপ। পানির ধারে এরা প্রায়ই একপায়ে ঠায় দাঁড়িয়ে বিশ্রাম করে। ওড়ার সময় প্রলম্বিত পা ও গলা কিছুটা নিচের দিকে ঝুঁকে থাকে। মিশ্র কলোনিতে বাসা করে।

প্রজাতিসমূহ 

 দুধসাদা মানিকজোড় (Mycteria cinerea)
 হলদেঠুঁটি মানিকজোড় (Mycteria ibis)
 রাঙা মানিকজোড় (Mycteria leucocephala)
 কেঠো মানিকজোড় (Mycteria americana)

এছাড়া জীবাশ্ম বিশ্লেষণ করে কেঠো মানিকজোড়ের সাথে সম্পর্কিত দুইটি প্রজাতির সন্ধান পাওয়া গেছে:

 Mycteria milleri (মিলারের মানিকজোড়; মধ্য মায়োসিন, যুক্তরাষ্ট্র)
 Mycteria wetmorei (ওয়েটমোরের মানিকজোড়; অন্ত্য-প্লেইস্টোসিন, যুক্তরাষ্ট্র)

তথ্যসূত্র 

মানিকজোড়
পাখির গণ
আবদুল মান্নান (দ্ব্যর্থতা নিরসন)

আবদুল মান্নান নামটি নিম্নের ব্যক্তিবর্গকে নির্দেশ করতে পারেঃ-

 আবদুল মান্নান (বীর উত্তম), বাংলাদেশের স্বাধীনতা যুদ্ধের খেতাবপ্রাপ্ত মুক্তিযোদ্ধা।
 আবদুল মান্নান (বীর প্রতীক), বাংলাদেশের স্বাধীনতা যুদ্ধের খেতাবপ্রাপ্ত মুক্তিযোদ্ধা।
 আবদুল মান্নান (পটুয়াখালীর মুক্তিযোদ্ধা), বাংলাদেশের স্বাধীনতা যুদ্ধের বীর প্রতীক খেতাবপ্রাপ্ত মুক্তিযোদ্ধা।
 আবদুল মান্নান (বীর বিক্রম), বাংলাদেশের স্বাধীনতা যুদ্ধের বীর বিক্রম খেতাবপ্রাপ্ত মুক্তিযোদ্ধা।
 আবদুল মান্নান (মুক্তিযোদ্ধা), বাংলাদেশের স্বাধীনতা যুদ্ধের খেতাবপ্রাপ্ত মুক্তিযোদ্ধা।
 আবদুল মান্নান (রাজনীতিবিদ), বাংলাদেশের রাজনীতিবিদ ও ঢাকা-১০ আসনের সাবেক সাংসদ।
 আবদুল মান্নান
 আবদুল মান্নান (ভারতীয় রাজনীতিবিদ)

এম এ মান্নান 

 এম এ মান্নান, দ্ব্যর্থতা নিরসন পাতা।

আব্দুল মান্নান 

 আব্দুল মান্নান, দ্ব্যর্থতা নিরসন পাতা।

আরও দেখুন 

 আব্দুল মান্নান চৌধুরী, দ্ব্যর্থতা নিরসন পাতা।
 আব্দুল মান্নান ভূঁইয়া, বাংলাদেশের রাজনীতিবিদ এবং সাবেক মন্ত্রী ও সাংসদ।
 মুহাম্মদ আবদুল মান্নান, রাজনীতিবিদ এবং সাবেক মন্ত্রী ও সাংসদ।
 আবদুল মান্নান সৈয়দ, বাংলাদেশের অগ্রগণ্য আধুনিক কবি, সাহিত্যিক, গবেষক ও সাহিত্য-সম্পাদক।
 মোহাম্মদ আবদুল মান্নান - বীর বিক্রম খেতাবপ্রাপ্ত মুক্তিযোদ্ধা।
 মোহাম্মদ আবদুল মান্নান (বীর বিক্রম), বীর বিক্রম খেতাবপ্রাপ্ত মুক্তিযোদ্ধা।
 মুহাম্মদ আব্দুল মান্নান, ইসলামী রাজনীতিবিদ, লেখক ও গবেষক এবং বাংলাদেশ ইসলামী ফ্রন্টের চেয়ারম্যান।
 আবদুল মান্নান হাওলাদার, তৎকালীন বরিশাল-৫ আসনে সংসদ সদস্য ছিলেন।

আরবি পুরুষবাচক প্রদত্ত নাম
পুরুষবাচক প্রদত্ত নাম